title: "Gunger"
text: "En gunger of uk wedergunger as en duaden, diar nian rau fanjt an leewen \"wedergongt\". So gongt en stak, diar \u00fc\u00fcb Oomram an Sal ferteld woort.\n\n Diar woort ferteld, dat f\u00fclk lidj, diar uun h\u00f6r leewent f\u00f6l iarag den haa, efter h\u00f6r duas nian rau finj an do \u00fcs gunger leewen weder apdaage. Det san miast lidj, diar h\u00f6r m\u00e4minsken bedraanj of jo salew ferflekt haa.\n Diar as wel m\u00e4 mend, dat sok f\u00fclk lidj ei ferjiden wurd an dat sogoor h\u00f6r efterkemen diar noch oner liis.\n Wan en siamaan \u00fc\u00fcb sia stareft, do daaget hi \u00fcs gunger weder ap, am b\u00f6\u00f6d faan san duas tu dun. Hi sticht ap \u00fctj a sia, gongt iinuun h\u00fc\u00fcs, maaget at laacht \u00fctj an l\u00e4\u00e4t en letjen sluat faan saaltweeder diar. Det d\u00e4\u00e4 hi so loong, bit a lidj ham beseenk.\n Diar skel was a sialidj m\u00e4 iaret wurd, diar h\u00f6r leewent f\u00f6r't daagelk bruad l\u00e4\u00e4t haa, an ei ferjiden wurd skel.\n Uk hoker, diar ambroocht wurden as, an huar a lidj faan men, hi wiar man troch en \u00fcnlok amkimen, gongt weder.\n Det skal wel het, det slacht geweeten faan en muurdager komt dach weder tu dais.\n\nGungern uun a literat\u00fc\u00fcr \n\n Di Widergunger as en musical faan Gary Funck, diar 2014 apfeerd wurden as.\n Hugo Wolfgang Philipp skr\u00e4\u00e4w uun a 1930er juaren det teooterstak Der Gonger kommt\n 2008 as di film Gonger \u2013 Das B\u00f6se vergisst nie dreid wurden.\n An 2010: Gonger 2 \u2013 Das B\u00f6se kehrt zur\u00fcck\n Karl M\u00fcllenhoff (\u00fctjden): Sagen, M\u00e4rchen und Lieder der Herzogth\u00fcmer Schleswig, Holstein und Lauenburg, 1845. Kapitel CCLI, Die Gongers.\n\nFutnuuten \n\nLiteratuur\nKomeedestak"